23.5.2022.
LV
Eiropas Savienības Oficiālais Vēstnesis
L 144/65
Būtu jāizmanto šis aprēķina variants: (i) ar datiem no iepriekšējā pudeļu kopuma, kad iepriekšējais un pašreizējais pudeļu kopums ir salīdzināmi, proti, tā pati produkta kategorija, līdzīgas pudeļu iezīmes (piemēram, izmērs), salīdzināmas atgriešanas sistēmas (piemēram, savākšanas metodes, tā pati patērētāju grupa un realizācijas kanāli) utt.; (ii) ar datiem no pašreizējā pudeļu kopuma, kad ir pieejamas nākotnes aplēses/ekstrapolācijas par i) iepirktajām pudelēm, ii) pārdotajiem apjomiem un iii) pudeļu kopuma pastāvēšanas laiku.
Dati ir piegādes ķēdei raksturīgi, un tos pārbauda verifikācijas un validācijas procesā, iekļaujot metodes izvēles pamatojumu.
“B” variants: ja nav izsekoti reāli dati, aprēķinu veic, daļēji pamatojoties uz pieņēmumiem.
Šis variants ir mazāk precīzs izdarīto pieņēmumu dēļ, un tāpēc izmanto piesardzīgas/drošas aplēses.
Vajadzīgi turpmāk norādītie dati. 1.
Vienas pudeles vidējais rotāciju skaits viena kalendārā gada laikā (ja pudeles nav saplēstas).
Viens cikls sastāv no piepildīšanas, piegādes, izlietošanas un atgriešanas uzņēmumam mazgāšanai (#Rot). 2.
Aplēstais pudeļu kopuma pastāvēšanas laiks (LT, gados). 3.
Vidējais zudumu procents vienā rotācijā.
Tas attiecas uz summu, ko veido zudumi patēriņa posmā un pudeles, kas izņemtas no apgrozības piepildīšanas objektos (%Los).
Šo aprēķina variantu izmanto, kad “a” variants nav piemērojams (piemēram, iepriekšējo kopumu nevar izmantot kā atsauci).
Izmantotos datus pārbauda verifikācijas un validācijas procesā, iekļaujot pamatojumu izvēlei starp “a” variantu un “b” variantu.
4.4.9.4
Vidējie atkalizmantošanas rādītāji uzņēmumiem piederošiem kopumiem PVP pētījumos, kuru darbības jomā ietilpst uzņēmumam piederoši atkalizmantojama iepakojuma kopumi, izmanto uzņēmumam raksturīgus rādītājus, ko aprēķina saskaņā ar 4.4.9.3. iedaļā izklāstītajiem noteikumiem.
4.4.9.5
V i d ē j i e a t k a l i z m a n t o š a n a s r ā d ī t ā j i t r e šo p e r s o n u i z m a n t o t i e m k o p u m i e m PVP pētījumos, kuru darbības jomā ietilpst trešo personu izmantoti atkalizmantojama iepakojuma kopumi, izmanto turpmāk norādītos atkalizmantošanas rādītājus, ja vien nav pieejami labākas kvalitātes dati: a) stikla pudeles: 30 braucieni alum un ūdenim, 5 braucieni vīnam (33); b) plastmasas kastes pudelēm: 30 braucieni (34); c) plastmasas paletes: 50 braucieni (Nederlands Instituut voor Bouwbiologie en Ecologie, 2014. gads) (35); d) koka paletes: 25 braucieni (Nederlands Instituut voor Bouwbiologie en Ecologie, 2014. gads) (36).
PVP metodes lietotājs var izmantot citas vērtības, ja tās ir pamatotas un ja tiek sniegti datu avoti.
(33) Pieņēmums balstīts uz monopola sistēmu Somijā.
http://ec.europa.eu/environment/waste/studies/packaging/finland.pdf (34) Tehnisks tuvinājums, jo datu avots nebija atrodams.
Tehniskās specifikācijas garantē 10 gadus ilgu kalpošanas laiku.
Atgriešana 3 reizes gadā (no 2 līdz 4 reizēm) ir izmantota kā pirmais tuvinājums.
(35) Izmantots viskonservatīvākais skaitlis.
(36) Kā tuvinājums izmantota puse plastmasas palešu.